tomron87/hebrew-wikipedia-sentences-corpus huggingface dataset:
מעל המטול נמצא הכוונת האופטית שלו מסוג 2.7× 1P38. מתחת למטול נמצאת הידית בעלת הדק שנועדה להנחה נוחה ויציבה על כתף החייל המשגר.
ניתן להוסיף למטול גם כוונת ראיית לילה.
ה-RPG-29 חריג ביחס לנשק נ"ט רוסי בכך שאין מרחק ביטחון בין המפעיל לבעירת הרקטה.
במקום זאת המנוע נדלק ברגע הלחיצה על ההדק והבעירה מסתיימת עוד לפני שהרקטה עוזבת את המטול.
קיימים שני ראשי חימוש לרקטה; PG-29V שנועד נגד טנקים/ביצורים, וה-TBG-29V בעל רש"ק תרמובארי שנועד כנגד אדם.
הרש"ק מסוג PG-29V מסוגל לחדור שריון מרוכב מודרני הנמצא בשימוש רוב טנקי המערכה הקיימים.
בזמן ניסוי הרקטה, נעשה שימוש ב-RPG-29 כנגד טנקים מסוג T-80 ו-T-90. הרקטה הצליחה לחדור את שני הטנקים למרות המיגון הריאקטיבי שהיה להם.
ה-RPG-29 פותח בשלהי שנות ה-80 של המאה ה-20, לאחר סיום פיתוח ה-RPG-26, ונכנס לשימוש בצבא הסובייטי בשנת 1989.
שימוש ברקטה זו נעשה בלחימת גרילה במזרח התיכון, הן במלחמת עיראק והן במלחמת לבנון השנייה.
במלחמת לבנון השנייה השתמש החזבאללה ברקטות אלו, ביחד עם רקטות RPG-7 וטילי נ"ט מדגמי סאגר, קורנט ו-9K115-2 מטיס-M, כנגד כוחות צה"ל.
במבצע צוק איתן השתמש חמאס ברקטות אלה, ביחד עם טילי נ"ט קורנט נגד כוחות צה"ל.
כלל הרקטות והטילים שנורו על טנקי מרכבה סימן 4מ יורטו על ידי מערכת "מעיל רוח".
בטבח שבעה באוקטובר השתמש חמאס ברקטות אלה לפריצת קירות הבתים ביישובים אותם תקף.
(קיבלו את הנשק מאיראן וסוריה)
פלדה: 750 מ"מ לאחר מיגון ריאקטיבי.
בטון מזוין או קיר לבנים: 1,500 מ"מ.
RNA רפליקאז (ידוע גם כ-RNA-dependent RNA polymerase ובקיצור RdRP) הוא אנזים המזרז שכפול של RNA מתבנית RNA.
אנזים זה שונה מהאנזים הנפוץ RNA פולימראז, אשר מזרז שעתוק RNA מתבנית של DNA.
RNA רפליקאזות של נגיפים התגלו בתחילת שנות השישים של המאה ה-20 במחקרים על נגיפי mengovirus ונגיפי פוליו, כאשר נצפה כי נגיפים אלו לא היו רגישים לחשיפה לאקטינומיצין D, סם המעכב סינתזה של RNA על פי DNA בתא.
העדר הרגישות העלה את ההשערה כי ישנו אנזים מסוים לנגיף אשר מסוגל להעתיק RNA מתבנית RNA ולא מתבנית DNA.
הדוגמה המוכרת ביותר ל-RNA רפליקאז נמצאת בנגיף הפוליו.
נגיף זה העשוי RNA נכנס לתא באמצעות קולטן המעורר אנדוציטוזה.
בתא משמש ה-RNA כתבנית לסינתזה של RNA תואם.
הגדיל התואם הנוצר יכול לשמש גם הוא כתבנית לייצור העתקים נוספים של הגנום הנגיפי שמאוחר יותר נעטפים, ומשוחררים מן התא, ומסוגלים לפגוע בתאים נוספים.
יתרונה של שיטת ריבוי זו הוא שהיא אינה כרוכה בשלב DNA, העתקה היא מהירה וקלה.
חסרונה של שיטה זו הוא בכך שאין העתק גיבוי של DNA.
דוגמאות נוספות ניתן למצוא בפילו-ווירוסים דוגמת ווירוס מרבורג או ווירוס האבולה.
לאיקריוטיים רבים יש גם RNA רפליקאזות, אשר מעורבות ב-RNAi.
הרפליקאזות מגבירות את כמות ה-microRNA וה-stRNA ומייצרות RNA דו גדילי באמצעות siRNA כתחלים.
RNA פולימראז II הוא אנזים הנמצא בתאים אֵיקַרְיוֹטִיים.
הוא מזרז שעתוק של DNA ל־mRNA, snRNA ו-microRNA ראשוניים.
לרוב האורגניזמים יש 12 תתי-יחידות של RNA פולימראז II, עם מסה של 550 kDa.
RNA פולימראז II הוא הסוג הנחקר ביותר של RNA פולימראז.
מספר רב של גורמי שעתוק דרוש לקישור לפרומוטורים ולתחילת השעתוק.
RPB1 - היחידה הגדולה ביותר של האנזים.
באדם מקודד על ידי הגן POLR2A.
הוא חיוני לתפקודו של הפולימראז.
יחד עם יחידות פולימראז נוספות, הוא יוצר את המתחם קושר ה-DNA של הפולימראז, תעלה שבה ה-DNA משועתק לרנ"א.
RPB2 - היחידה השנייה בגודלה שבשיתוף עם שתי יחידות פולימראז אחרות יוצרת מבנה בתוך הפולימראז השומר על הקשר בין ה-DNA לבין ה-RNA המסונתז באתר הפעיל של האנזים.
RPB3 - תת-היחידה השלישית בגודלה.
מתקיימת כהטרודימר עם יחידת פולימראז נוספת.
RPB4 - מקודד על ידי POLR2D.
תת-היחידה הרביעית בגודלה וייתכן ויש לה תפקיד בהגנה מפני עקה.
RPB5 - באדם מקודד על ידי POLR2E.
שתי מולקולות של תת-היחידה נמצאות בכל RNA פולימראז II.
RPB6 - יוצר מבנה עם לפחות שתי תת-יחידות נוספות שמייצב את הפולימראז על ה-DNA.
RPB7 - מקודד על ידי POLR2G וייתכן ויש לו תפקיד בבקרה על פעילות הפולימראז
RPB8 - נמצא באינטראקציה עם תת-יחידות RPB1-3,5,7.
RPB9 - התעלה שבה ה-DNA משועתק ל-RNA; בנוי מ-RPB9 ו-RPB1.
RPB10 - תוצר של הגן POLR2L.
באינטראקציה עם RPB1-3, 5 ו-RPB3.
RPB11 - בנוי משלוש תת-יחידות באדם.
ב-RNA פולימראז נמצא מתחם קצה C (C-terminal domain; CTD) - חלק זה אחראי על תחילת השעתוק, על תהליך ה-capping בקצה ה-5' וקישור של ספלייסוזום עבור שחבור.
הרצף מורכב לרוב מעד 52 רצפים חוזרים של חומצות האמינו Tyr-Ser-Pro-Thr-Ser-Pro-Ser.
ה-CTD הוא נקודת השקה בין מערכת השעתוק למערכת עיבוד ה-RNA - כאשר הודות למודיפקיציות זרחון שונות שלו מסוגלים להיקשר אליו פקטורים שונים המעורבים בתהליכי עיבוד RNA.
RPG-32 פותח בין השנים 2007-2005 על ידי החברה הממשלתית הרוסית "בזלט" בבקשה ותחת חוזה של ירדן.
המטולים הראשונים היו אמורים להיות מסופקים לצבא ירדן בשנת 2008. תוכנן שייצור המוני ברישיון של RPG-32 והתחמושת שלו תהיה במפעל "JRESCO" בירדן.
השם של המטול "האשם" הוא כתוצאה משם בית המלוכה ההאשמי הירדני.
מקסיקו רכשה אף היא רישיון לייצור המוני של המטול.
בשנת 2010 ציידה רוסיה את צבא לבנון ב-1500 מטולי RPG-32.
RPG-32 הוא נשק מודולרי שירש פתרונות מוצלחים ומוכחים של דגמים ישנים יותר של מטולי רקטות רוסים נגד טנקים.
RPG-32 מסוגל לפעול כנגד מגוון מטרות בשדה הקרב, החל מטנקים ונגמ"שים משוריינים וכלה בבונקרים, ציוד צבאי ואף כנגד חיילים.
הנשק מורכב ממטול רקטות קצר רב-פעמי עם אחיזות, שליטת ירי, כוונות וזבילי תחמושת נתיקים, שמוטענים מראש במפעל ייצור ומחוברים לקצה המטול לפני הירי.
ROT13 (ראשי תיבות: "rotate by 13 places") הוא צופן החלפה ומקרה מיוחד של צופן קיסר, אשר פותח ברומא העתיקה.
בלטינית, יש 26 אותיות (2×13), ולכן צופן זה הוא הפונקציה ההופכית לעצמה; כלומר, אם נעשה למילה את אותו הצופן פעמיים, המילה תחזור כפי שהיא הייתה.
אותה פעולה יכולה גם לשמש עבור קידוד ופענוח, כשהאלגוריתם כמעט ולא מספק אבטחה בהצפנה, מצוטט לעיתים קרובות כדוגמה לסוג של הצפנה חלשה.
בדרך כלל, צופן החלפה זה משמש בפורומים באינטרנט כאמצעי להסתרת ספוילרים, שורות מחץ, פתרונות לפאזלים, וניבולי פה.
צופן ההחלפה מתואר כ-"קבוצת דיון ששווה למגזין שמודפסת בו התשובה בצופן זה".
מצופן זה ניכרת השראה מגוון משחקי אותיות ומילים באינטרנט, והוא מוזכר לעיתים קרובות בקבוצות דיון.
RNS (Responsive Neurostimulation system) היא מערכת גירוי עצבי, שמטרתה למנוע התקפים אפילפטיים מוקדיים (ממקור אחד).
המערכת מנטרת ברציפות את הפעילות החשמלית במוח וכאשר היא מזהה תבנית של פעילות חריגה העלולה להוביל להתפתחות של התקף אפילפטי, נשלחים זרמים חשמליים קצרים למוקד הבעייתי במוח, מגרים את האזור, ומונעים את התפתחות הפרכוסים.
RNS משמשת לטיפול באפילפסיה מוקדית.
לרוב, הטיפולים המקובלים הם ניתוחיים - להסרת אזור הפרכוס במוח או תרופתיים.
עם זאת, בערך כשליש מחולי האפילפסיה סובלים מפרכוסים שאינם מגיבים לתרופות.
כמו כן, גם טיפולים ניתוחיים עלולים להיות בעייתיים ולא להתאים עבור חלק מהמטופלים.
למשל, במקרים בהם מוקד הפרכוס נמצא באזור קריטי, שהסרתו תפגע בתפקוד המטופל, או באזור שלא ניתן לניתוח וייתכן גם חוסר רצון מצד המטופל לעבור ניתוח פולשני.
בעקבות זאת, הגיעו לפתרון בעזרת המצאת מערכת הRNS אשר אושרה על ידי הFDA בשנת 2013 ומשמשת כיום לטיפול באפילפסיה מוקדית לא מבוקרת.
RNS הומצאה על ידי החברה Nuero pace, שהוקמה בדצמבר 1997. החברה נוסדה על ידי 4 שותפים, ביניהם שני פיזיקאים - ד"ר רוברט פישל וד"ר דייוויד פישל ונוירולוג - ד"ר אדריאן אפטון, שלושתם המציאו את מערכת ה-RNS.
שותף נוסף הוא פרנק פישר – שכיום מכהן כיושב ראש חבר המנהלים.
טיפול באפילפסיה באמצעות RNS אושר על ידי ה-FDA בארצות הברית בשנת 2013. בשנת 2017 צוין הטיפול בחולה ה-1000 על ידי מערכת הRNS.
RNS היא מערכת גירוי מוחית המבוקרת באמצעות מנגנון של לולאה סגורה, כלומר השינוי לאחר הפלט נקלט במערכת ומהווה משוב עבורה.
ישנם מוליכים שמחוברים לאלקטרודות הנמצאות באזור מוקד הפרכוס במוח, כאשר המערכת מזהה פעילות מוחית חשמלית אבנורמלית שחוצה סף מסוים, המכשיר שולח גירוי חשמלי שמדכא את הפעילות האבנורמלית, לפני הופעת סימפטומים של פרכוס.
מטפלים יכולים לתכנת את הפרמטרים של הזיהוי והגירוי שנשלח מהמכשיר ולהתאימם באופן אינדיבידואלי למטופל, דבר הנעשה באופן לא פולשני.
כמו כן, המכשיר מספק למטפלים מידע על הפעילות המוחית, מצב הסוללה והיסטוריה של הגירויים שנקלטו ונשלחו למטרות מעקב – יכולת האחסון של המכשיר היא עד 12 דקות תיעוד של פעילות חשמלית, אותו ניתן להעביר אל מכשיר המוניטור הביתי וכך לפנות מקום לתיעוד ECoG נוסף.
בהמשך, התיעוד יועבר באופן אינטרנטי אל מאגר מידע מאובטח בשם Patient Data Management System) PDMS).
נוסף על כך, RNS מגיעה עם מגנט חיצוני אותו ניתן להעביר מעל אזור השתל בזמן פרכוס על מנת להורות למערכת להקליט את הפעילות החשמלית, וכמו כן ניתן להשתמש בו על מנת להורות למערכת להפסיק גירוי חשמלי כל עוד הוא מוחזק מעל השתל.
RNS קולטת פעילות מוחית על בסיס טכנולוגיית ECoG.
האותות החשמליים באזור גורם הפרכוס יוצרים שדה חשמלי אותו קולטת האלקטרודה שהוחדרה.
אם מערכת ה-RNS תזהה אותות חשמליים שחורגים מטווח הערכים הנורמליים (כמו אמפליטודה ותדירות) היא תשלח גירוי חשמלי בהתאם.
על מנת לזהות את הפעילות החשמלית האבנורמלית, RNS מנטרת את פעילות הECoG באופן תמידי בעזרת מספר שיטות שונות:
כלי השטח מודד את סך כל השינויים באינטנסיביות האותות החשמליים EEG
כלי קו האורך מודד שינויים דינמיים בפעילות החשמלית ובתדירות
כלי חצי הגל מזהה עליות חדות בפעילות החשמלית בטווח תדירויות ספציפי
כפי שצוין לעיל יש באפשרות המטפלים לתכנת את RNS בהתאמה לכל מטופל, זאת על ידי שליטה בערכים כגון: תדירות (1–333 Hz), עוצמת הזרם (0.5–12 mA), רוחב הפס (40–1000 μs), משך פרץ הגירוי (10–5000 ms) ומסלול מעבר הגירוי החשמלי.
ברגע שמתבצע זיהוי פעילות מוחית חריגה וגירוי הפעילות, הנוירוסטימולטור יכול לספק 4 גירויים נוספים אם הפעילות החריגה לא נפתרה.
כל גירוי מורכב מ-2 פולסים שמתוכנתים באופן אינדיבידואלי, מה שמאפשר את היכולת לשלוח כמה סוגי גירויים שונים למניעת פעילות מוחית פוטנציאלית חריגה אחת.
אחת הבדיקות שמתבצעות על ידי המכשיר היא מדידת ההתנגדות שבין האלקטרודה לקופסית שמכילה את הנוירוסטימולטור, בדיקה זו מבוצעת על ידי שליחת פעימה בודדת של זרם חשמלי בין האלקטרודה לנוירוסטימולטור וכך נמדד המתח שנוצר בעקבות הזרם.
יחידות ההתנגדות נמדדות באוהם Ω (מתח חלקי זרם).
אם ההתנגדות שנמדדה היא מעל 3,500 אוהם או מתחת ל-250 אוהם, היא תיחשב אבנורמלית.
כאשר הערכים גבוהים מאוד, ייתכן כי המתח בסוללה לא מספיק למתן טיפול.
על כל מדידה אבנורמלית כזו, תשלח התראת אזהרה למוניטור החיצוני של המכשיר.
מתח נורמלי לסוללה ב-RNS הוא בטווח ערכים 2.38-3.20 וולט.
כאשר המתח בסוללה נמוך מ-2.37 וולט, ניתנת המלצה להחלפת הסוללה.
על פי עיקרון הבקרה בחוג סגור, פעולת התיקון של הבקר תלויה במשוב של תוצאת התהליך המבוקר, כך שלאחר מתן הגירוי החשמלי ישנו מעקב של המכשיר לווידוא נומרליזציה של הפעילות החשמלית באזור הבעייתי והערכה מחודשת של המצב שתקבע אם יש צורך במתן גירויים חשמליים נוספים.
השתלת המכשיר, היא הליך פולשני הכרוך בניתוח.
טרם הניתוח נהוג לבצע בדיקות הדמיה כגון MRI EEG CT .
על מנת לאתר את מוקד הפרכוסים המדויק, המנתח יתכנן מראש את מסלול ההחדרה של האלקטרודות לאזור הספציפי.
כאשר משתמשים במכשיר של NEUROPACE יוחדרו שתי אלקטרודות, לעיתים יוחלט על החדרה של אלקטרודות נוספות שיהיו לא פעילות, כך שאם אחת האלקטרודות לא תעבוד או לא תמוקם באזור ה-ONSET (אזור הפרכוס המקומי), ניתן יהיה להחליף אותה בניתוח תת-עורי, פחות פולשני.
את הסוללה גם כן ניתן יהיה להחליף בניתוח זה ואורך חייה עומד על 2–8 שנים בהתאם לתדירות הפירכוסים ומתן הגירויים.
כאשר הפרכוס אצל החולה נובע ממקור אחד או שניים במוח
כשאר הפרכוסים אצל החולה מופיעים לעיתים קרובות ולא ניתן למזער אותם על ידי שימוש בתרופות, לאחר ניסיון של שני סוגי תרופות או יותר.RNS
מפני שהטיפול כרוך בניתוח פולשני להתקנת המערכת קיימים הסיכונים הנלווים לניתוח:
RPCS3 הוא אמולטור ומנפה שגיאות חופשי מבוסס קוד פתוח של פלייסטיישן 3. הוא נכתב באמצעות שפת התכנות ++C ועושה שימוש בטכנולוגיות OpenGL וVulkan .
האמולטור פותח לווינדוס 10, לינוקס וFreeBSD.
נכון לאוקטובר 2020, ישנם 1881 משחקים שניתן להריץ כראוי במסגרת האמולטור (ואלו מכונים "Playable").
פיתוח האמולטור החל ב-23 במאי 2011 על ידי המתכנתים DH ו-Hykem, אך ב-27 באוגוסט 2013 הוא הועבר ל-GitHub.
בספטמבר 2011 היה יכול להריץ בהצלחה פיתוחי homebrew , וב-13 ביוני 2012 שוחררה לראשונה גרסה של האמולטור באופן ציבורי- גרסה 0.0.0.2.
על פי אתר האמולטור, דרישות המערכת הן:
מומלץ להשתמש לכל הפחות במעבד אינטל הכולל 4 ליבות ואת טכנולוגיית Hyper-threading (או מעבד עם 6 ליבות), או במעבד Ryzen בעל 6 ליבות ואת טכנולוגיית Simultaneous multithreading (או מעבד עם 8 ליבות).
כרטיס גרפי התומך ב-OpenGL 4.3 (כשממומלץ להשתמש בכרטיס גרפי של AMD או NVIDIA התומך ב-Vulkan).
RAM בנפח 4 GB (מומלץ להשתמש ב-8 GB).
מערכת הפעלה תואמת 64 ביט- ווינדוס 7 ומעלה, לינוקס או FreeBSD.
קובצי הקושחה של פלייסטיישן 3.
באתר Eurogamer כתבו, עוד כשהאמולטור היה בשלביו הראשונים, שמדובר ב"הישג יוצא דופן" לאור "מורכבות החומרה של פלסייטישיין 3".
באתר PCMag ציינו כי אמנם דרושה עדיין עבודה כדי שהאמולטור יהיה אלטרנטיבה אמיתית לפלייסטיישן 3, אך גם כי כבר עכשיו יש לא מעט משחקים שנתמכים על ידו.
תלונה על הפרת זכויות יוצרים
האמולטור גם יכול להריץ, במידה מסוימת, את המשחק Persona 5 , והדבר אף הוצג בדף הPatreon של התוכנה.
בתגובה לכך, חברת Atlus - המפתחת של המשחק, הגישה תלונה על הפרת זכויות יוצרים כנגד האמולטור ודף ה-Patreon שלו בטענה שמוטב שמעריצי המשחקו ישחקו בו ב"בפלטפורמות שעבורן הוא פותח" על מנת שלא יחוו תקלות שונות בעת הרצת המשחק, וכן שהדבר לא חוקי ואף עלול לגרום לשיווק המשחק בחינם.
בתגובה, בניסיון לפתור את הבעיה, הסירו המפתחים את האזכורים לאמולציה של המשחק מדף ה-Patreon של האמולטור.
RP-1 (ראשי תיבות באנגלית של Rocket Propellant או Refined Petroleum) הוא צורה של קרוסין מזוקק מאוד, המשמש כדלק רקטות.
RP-1 מספק מתקף סגולי נמוך יותר מאשר מימן נוזלי (LH2), אך הוא זול יותר, יציב בטמפרטורת החדר, ובעל סיכון נמוך יותר לפיצוץ.
RP-1 צפוף בהרבה מ־LH2, מה שמקנה לו צפיפות אנרגיה גבוהה יותר.
ה־RP-1 הוא גם רעיל ומכיל גורמים מסרטנים, אם כי נמוכים הרבה יותר מדלקים אחרים כמו הידרזין.
RP-1 הוא דלק במאיצי השלב הראשון של הרקטות סויוז, זניט, דלתא I-III, אטלס, פאלקון, אנטארס וטרונאדור II.
הוא גם הפעיל את השלבים הראשונים של אנרג'יה, טיטאן I, סטורן 1, סטורן IB וסטורן 5. הארגון ההודי לחקר החלל מפתח גם הוא מנוע RP-1 לרקטות העתידיות שלו.
"RNB" (מעוצב: ""; בעברית: "רית'ם אנד בלוז") הוא סינגל שהוקלט על ידי הראפר האמריקאי יאנג דולף בהשתתפות הראפרית האמריקאית מייגן די סטליון, מתוך אלבום האולפן החמישי שלו, Rich Slave (2020).
הוא יצא לאור ב-29 במאי 2020, בהוצאת חברת התקליטים פפר רוט אמפייר, כסינגל המוביל מתוך האלבום.
השיר נכתב על ידי אדולף תורנטון ג'וניור, מייגן פיט, ג'ורדן יוסטון וגם וילי האצ' והופק על ידי ג'וסי ג'יי וסוסה 808. במרץ 2020, הודיע דולף ג'וניור על פרישה ממוזיקה, וציין את הרצון לבלות עם המשפחה כסיבה.
עם זאת, מאוחר יותר הוא חזר בו בהצהרה שלו, והודיע שהוא עומד להוציא אלבום ב-20 במרץ באותו חודש.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-43 מיליון השמעות.
הווידאו קליפ הרשמי של השיר פורסם ב-29 במאי 2020 והועלה לערוץ היוטיוב הרשמי של יאנג דולף.
נכון לאוקטובר 2022 עומד מונה הצפיות של הקליפ על למעלה מ-20 מיליון צפיות.
אזורתאריך יציאהפורמטחברת תקליטיםמקורכלל העולם29 במאי 2020הזרמת מוזיקה • הורדה דיגיטליתפפר רוט אמפייר
קים נאם-ג'ון (בקוריאנית: 김남준; נולד ב-12 בספטמבר 1994), הידוע בשם הבמה RM, הוא ראפר, זמר-יוצר ומפיק מוזיקלי דרום קוריאני.
RM הוא מנהיג להקת הבנים הדרום קוריאנית BTS.
RM פרסם את המיקסטייפ הראשון שלו, RM, בשנת 2015. בשנת 2018, הוא פרסם את המיקסטייפ השני שלו, Mono, שהגיע לשיאו במקום ה-26 בבילבורד 200 האמריקאי והפך לאלבום הסולו הקוריאני שקיבל את המיקום הגבוה ביותר בתולדות המצעד.
RM ערך את הופעת הבכורה הרשמית שלו כסולן בשנת 2022 עם יציאת אלבום האולפן שלו Indigo, שבין היתר השתתפו בו אריקה באדו, אנדרסון פאאק, מהליה, קולדה.
האלבום הגיע למקום השלישי במצעד הבילבורד 200, והפך למיקום הגבוה ביותר בכל הזמנים במצעד לאלבום של סולן קוריאני.
הוא גם שיתף פעולה עם אמנים רבים כמו ליל נאז x, וורן ג'י, פול אאוט בוי.
קים נאם-ג'ון נולד ב-12 בספטמבר 1994, ב, , סיאול שבדרום קוריאה וגדל ב, קויאנג, לשם עברה משפחתו כשהיה בן ארבע או חמש.
ל-RM יש אחות אחת, הקטנה ממנו בארבע שנים והוא משתייך לקלאן .
כילד, RM למד אנגלית על ידי צפייה בקומדיית המצבים האמריקאית "חברים" עם אמו.
כשהיה בן שתים עשרה למד בניו זילנד במשך ארבעה חודשים.
בגיל 11, RM החל להתעניין במוזיקת היפ הופ לאחר ששמע את השיר "Fly" של להקת .
RM הרגיש שהשיר מנחם ומעודד אותו, ולכן החליט לבחון לעומק את ז'אנר ההיפ הופ.
הוא נחשף למוזיקה של הראפר האמריקאי אמינם על ידי המורה שלו בבית הספר וכתוצאה מכך החל להתעניין בליריקה.
באותה תקופה החל RM לכתוב שירים.
הוא היה כותב מילים שלדעתו "מגניבות" ושיתף אותן עם חברים, וסיפר שהשירה שלו הפכה למילים כשהיא שולבה עם מוזיקה.
ב-2007, כתלמיד שנה א' בחטיבת הביניים, החל לשיר ראפ בחוגי היפ-הופ מקומיים, יצר את ההקלטה הראשונה ללחן שלו עם התוכנה אדובי אודישן והופיע לראשונה ב-2008. RM הפך לפעיל יותר בסצנת ההיפ-הופ הקוריאנית המחתרתית תחת הכינוי "ראנץ' רנדה", והוציא מספר שירים ושיתופי פעולה עם ראפרים מחתרתיים אחרים, כמו זיקו.
כסטודנט, הוא כתב שירה ולעיתים קרובות קיבל פרסים על כתיבתו.
הוא פרסם את עבודתו באתר שירה מקוון במשך שנה, וזכה להצלחה מתונה.
כתוצאה מכך שאף RM להמשיך בקריירה ספרותית אך מאוחר יותר התחרט.
בבית הספר, דירוג מנת המשכל של RM היה 148 ובמבחני הכניסה לאוניברסיטאות בדרום קוריאה שבוחנים תחומים כמו שפה, מתמטיקה, שפה זרה ומדעי החברה, הוא קיבל ציון באחוזון העליון של המדינה.
מכיוון שהוריו התנגדו בתוקף להתעניינותו בקריירה מוזיקלית בשל הישגיו האקדמיים, RM בתחילה הניח את המוזיקה בצד כדי להתמקד בלימודיו.
בסופו של דבר הוא שכנע את אמו לאפשר לו להיות ראפר, כששאל אותה האם "היא רוצה שיהיה לה בן שיהיה ראפר במקום הראשון, או תלמיד במקום ה-5,000".
במרץ 2019, לאחר שסיים את לימודיו באוניברסיטת הסייבר העולמית עם תואר בשידור ובבידור, RM נרשם ללימודי תואר שני במנהל עסקים, פרסום ובידור באוניברסיטת האניאנג לסייבר .
RM בחר בשם Rap Monster (ראפ מונסטר - מפלצת ראפ), בתקופתו חניכתו לאליל נוער.
השם נבחר בהשראת השיר "Rap Genius" של סן E .
המילים הכילו קטע שבו סן E מצהיר שצריך לקרוא לו "מפלצת ראפ" מכיוון שהוא "עושה ראפ ללא הפסקה".
הוא אימץ את התואר כשם במה כי הוא הרגיש שזה "מגניב".
מאוחר יותר, RM סיפר שיש לו יחסי אהבה-שנאה עם השם, והוא מרגיש שהשם שבחר אינו בעל משמעות עמוקה עבורו.
הוא שינה רשמית את שם הבמה שלו ל-"RM" בנובמבר 2017, לאחר שהחליט ש"ראפ מונסטר" כבר לא מייצג את מי שהוא או את המוזיקה שהוא יוצר.
בראיון ל-Entertainment Tonight ב-2019, RM הצהיר כי השם "יכול לסמל הרבה דברים" ו"יכול להיות שיש לו עוד משמעויות מגוונות".
משמעות אחת שהוצעה היא "אני האמיתי" (Real Me).
2010–2013: הצטרפות לביג היט אנטרטיינמנט והופעת בכורה עם BTS
בשנת 2009, ביצע RM אודישן בחברת התקליטים ביג דיל רקורד, עבר את הסיבוב הראשון יחד עם סמואל סאו אך נכשל בסיבוב השני.
עם זאת, בעקבות האודישן, הראפר החליף פרטים עם RM, והזכיר אותו מאוחר יותר בפני מפיק ביג היט אנטרטיינמנט פידוג.
בשנת 2010, סליפי יצר קשר עם RM, ועודד אותו לעשות אודישן אצל מנכ"ל ביג היט, באנג סי-היוק.
באנג הציע ל-RM, אז בן 16, להצטרף לחברת התקליטים, RM קיבל מיד את ההצעה ללא ידיעת הוריו.
באנג ופידוג החלו מיד בהקמת להקת היפ הופ שבסופו של דבר תהיה להקת הקיי-פופ המצליחה BTS.
RM התאמן במשך שלוש שנים יחד עם הראפר מין יון-גי והרקדן ג'ונג הו-סוק, שנודעו מאוחר יותר כשוגה וג'יי-הופ, בהתאמה.
ב-29 באוגוסט 2013, RM ביצע את הפרומו למיני-אלבום הראשון של , אשר שוחרר כטריילר לקראת יציאת המיני-אלבום ב-11 בספטמבר, וזהו הסולו הראשון שלו לאחר הופעת הבכורה.
2014–2016: שיתופי פעולה ראשונים כסולן, RM, ו-Problematic Men
ב-20 באוגוסט 2014, שוחרר אלבום האולפן הראשון של , Dark & Wild, הכולל בתוכו את "?Intro: What Am I to You", סולו-ראפ שבוצע על ידי RM.
דרך תוכנית הריאליטי American Hustle Life, יצר קשר עם וורן ג'י, שהציע לכתוב מקצבים ל-BTS.
בראיון למגזין הקוריאני Hip Hop Playa, וורן ג'י סיפר שהוא התיידד עם BTS דרך התוכנית ושמר על קשר עם הלהקה לאחר שחזרו לדרום קוריאה.
ב-4 במרץ 2015, לקראת המיקסטייפ הראשון שלו, RM הוציא סינגל עם וורן ג'י ששמו, "P.D.D (Please Don't Die)", לאחר הצעה של וורן ג'י לשתף פעולה.
הסינגל משקף את רגשותיו של RM כלפי מי ששנאו וביקרו אותו באותה תקופה.
באותו חודש, RM שיתף פעולה עם קבוצת ההיפ הופ MFBTY , ודינו ג'יי בשיר "Bucku Bucku".
הוא הופיע בקליפ של השיר וגם הופיע בקליפ לשיר נוסף של , "Bang Diggy Bang Bang".
יצר לראשונה יחסי עבודה מתמשכים עם , חבר ב-MFBTY, לאחר שנפגש עימו והביע הערצה כלפיו בתוכנית טלוויזיה בשנת 2013, כאשר טייגר JK עסק בקידום שירו "The Cure".
RM לוהק כאורח קבוע בתוכנית הוראייטי הקוריאנית Problematic Men , שבה המשתתפים קיבלו מגוון פאזלים ובעיות לפתור ולעבוד עליהן על ידי דיון במחשבות ובחוויות שלהם.
שידור התוכנית החל ב-26 בפברואר 2015; עם זאת, RM עזב את התוכנית לאחר 22 פרקים עקב סיבוב ההופעות העולמי של BTS, .
ב-17 במרץ 2015, RM הוציא את מיקסטייפ הסולו ראשון שלו, RM, שדורג במקום ה-48 בדירוג "50 אלבומי ההיפ הופ הטובים ביותר לשנת 2015" של Spin.
המיקסטייפ התייחס למגוון נושאים, כמו העבר של RM בשיר "Voice" ורעיון האינדיבידואליות בשיר "Do You".
בשיר "God Rap", מתאר את עצמו כאתאיסט, המאמין שרק הוא יכול לקבוע את גורלו.
העבודה על המיקסטייפ נמשכה כארבעה עד חמישה חודשים, כאשר RM עובד עליו במקביל לעיסוקו כמנהיג BTS.
בשנה שלאחר מכן, RM דיבר על כך שהוא כתב בעיקר על הרגשות השליליים שנשא, כמו כעס וזעם, אבל הצהיר שהשירים אינם "100% תחת שליטתו" ושהוא חש שחלקים רבים מהמיקסטייפ היו "בוסריים".
הוא גם הוסיף שהוא מקווה שהמיקסטייפ הבא שלו יהיה משהו שהוא עבד עליו בעצמו.
לאחר שחרורו של RM, הוא השתתף יחד עם קוון ג'ין-אה בסינגל "U" של פרימרי.
באוגוסט, RM שיתף פעולה עם מארוול ושר את הפסקול של הסרט ארבעה מופלאים בגרסה הקוריאנית.
הפסקול יצא כסינגל בשם "Fantastic" בהשתתפות מנדי ונטריס דרך מלון, נאבר מיוזיק , ג'ני ופלטפורמות מוזיקה אחרות.
באוגוסט 2016 הוציא הצמד הום סינגל בשם "Dilemma", אשר הופק על ידי RM ובאנג סי-היוק.
2017–הווה: Mono ושיתופי פעולה נוספים
במרץ 2017, RM שיתף פעולה עם הראפר האמריקאי בשיר בעל מסר חברתי בשם "Change", שיצא להורדה דיגיטלית חינמית יחד עם קליפ שצולם שבועיים לפני יציאת השיר.
RM החליט על הנושא של "Change", ואמר שלמרות ששני הראפרים שונים מאוד, המשותף ביניהם טמון בעובדה שגם לאמריקה וגם לדרום קוריאה יש מצב פוליטי וחברתי דומה, ושניהם רוצים שהעולם ישתנה לטובה.
חודש לאחר מכן, השתתף RM בשיר "Gajah" יחד עם גאקו מהצמד .
בדצמבר, RM שיתף פעולה ברמיקס לשירם של פול אאוט בוי "Champion".
השיר הגיעה למקום ה-18 במצעד השירים מתחת להוט 100 של בילבורד ועזר ל-RM להגיע למקום ה-46 במצעד "Emerging Artists" בשבוע של השמיני בינואר 2018. ב-27 בדצמבר, השיר הגיע למקום השני במצעד שירי הרוק הדיגיטליים, ובכך RM עשה היסטוריה כאמן הקיי-פופ הראשון שנכנס למצעד.
RM הוציא את המיקסטייפ השני שלו, , שקיבל את הכינוי "פלייליסט", ב-23 באוקטובר 2018. עם יציאת המיקסטייפ, RM הפך לאמן הקוריאני הראשון שדורג במקום הראשון במצעד "Emerging Artists" האמריקני.
פלייליסט התקבל בברכה על ידי המבקרים, ששיבחו את RM על כך ש"חשף את חוסר הביטחון העמוק שלו בשירים כמו 'טוקיו' ו'סיאול'".
השיר "סיאול" הופק על ידי צמד האלקטרופופ הבריטי, הונה , שגילו לראשונה את RM לאחר שראו אותו ממליץ על המוזיקה שלהם בטוויטר ובסופו של דבר פגשו אותו בסיאול לאחר אחת ההופעות שלהם.
בנובמבר, RM שיתף פעולה עם טייגר JK בשיר "Timeless" שמופיע באלבומו של טייגר JK, .
טייגר JK ציפה שהמילים שיכתוב לו RM יכילו שבחים עצמיים, שהיו טרנד הראפ באותה תקופה; במקום זאת, RM כתב על העזיבה של טייגר JK את שמו המקורי (Drunken Tiger - נמר שתוי) ומשמעות העזיבה.
ב-25 במרץ 2019, הודיעו הונה ש-RM יופיע ברמיקס לשירם "Crying Over You" יחד עם הזמרת BEKA.
השיר היה אמור לצאת בינואר 2019 אך נדחה עקב "נסיבות בלתי צפויות" ויצא ב-27 במרץ.
RM השתתף גם בגרסה הסינית יחד עם שהחליף את BEKA.
באותו יום הוציאה ביג היט את השיר "Persona" כטריילר לאלבום ה-EP של , Map of the Soul: Persona, שבוצע כסולו על ידי .
"Persona" הופיע לראשונה במקום ה-17 במצעד השירים של בילבורד ביוטיוב.
שלושה חודשים לאחר מכן, ב-24 ביולי 2019, RM השתתף ברמיקס הרשמי הרביעי לשיר "Old Town Road" של ליל נאז X, שיצא תחת השם "Seoul Town Road", בו הוא "החדיר את הסגנון שלו באנגלית עם טונג דרומי טוב באופן מפתיע".
ב-29 בדצמבר, פורסם ש-RM יופיע ברצועה של "Winter Flower",השיר יצא ב-6 בינואר 2020. RM הופיע גם ב-"Don't", הסינגל המוביל באלבום הסולו השני של הזמרת הקוריאנית eAeon שיצא ב-30 באפריל 2021.
במהלך חגיגות יום השנה התשיעי של BTS ביוני 2022, הודיע RM שחברי הלהקה יתמקדו בקריירות סולו משלהם וכי פרויקטים עתידיים ישוחררו כאלבומים מסחריים עם פעילויות קידום מכירות, במקום מיקסטייפים חינמיים או לא מקודמים.
ב-1 בספטמבר השתתף בסינגל של להקת הקיי-פופ אלטרנטיבי, .
ב-2 בדצמבר RM הוציא את אלבום הבכורה שלו שיצא כאלבום סולו, יחד עם הסינגל המוביל "Wild Flower" בו משתתפת .
באלבום משתתפים אמנים רבים כמו אריקה באדו בשיר "Yun", אנדרסון פאאק בשיר "Still Life", מהליה ופול בלנקו בשיר "Closer", קולדה בשיר "Hectic" ועוד.
האלבום הגיע למקום השלישי במצעד הבילבורד 200, מה שהפך אותו לסולן הקוריאני עם המיקומים הגבוהים ביותר בתולדות המצעד.
ב-14 במרץ השתתף RM בשיר "Smoke Sprite" של זמרת האינדי רוק סו יון והופיע בקמפיין אביב/קיץ 2023 של בסוף אותו חודש, לאחר שהשתתף בתצוגת סתיו 2023 של המותג בשבוע האופנה במילאנו חודש קודם לכן.
ברביעי במאי פורסם האלבום Love Part 2 של קולדה ובו שיתוף פעולה עם RM בשיר "Don't Ever Say Love Me".
אלבום האולפן השני של , Right Place, Wrong Person, פורסם ב-24 במאי.
זה הפרויקט הראשון שלו שפורסם לאחר גיוסו.
מתוך האלבום פורסמו הסינגלים ו-"!Lost".
האלבום הגיע למקום החמישי במצעד הבילבורד 200 עם 54,000 יחידות שקולות לאלבום שנמכרו, מה שזיכה את RM בכניסה הראשונה שלו למצעד ובשבוע המכירות הגדול ביותר של הקריירה שלו.
בספטמבר 2024, מייגן די סטליון ו-RM הכריזו על שיתוף פעולה בשיר בשם "Neva Play", שצפוי לצאת ב-6 בספטמבר 2024.
בשנת 2017, מגזין ההיפ הופ האמריקאי XXL כלל אותו ברשימת "10 הראפרים הקוריאנים שכדאי להכיר", כשהכתב פיטר א.
ברי מצהיר כי "לרוב RM מצליח לעמוד בשמו (מפלצת ראפ)".
ברי תיאר את RM כ"אחד הראפרים המיומנים ביותר, המסוגל ללהטט במגוון רחב של סגנונות מוזיקליים ללא מאמץ".
קריסטל טאי מ- ציינה ש-RM "קיבל שבחים רבים על הזרימה הטבעית והמילים שלו".
כשדיברו על העבודה של RM, ביאנקה מנדז מ-Vice כתבה ש"סגנון השירה שלו מזכיר קצת את My Beautiful Dark Twisted Fantasy אבל הוא קרוב יותר לארל סווטשירט ו-צ'אנס הראפר ברוחו".
בינואר 2020, הוא קודם לחבר מלא באיגוד זכויות היוצרים של קוריאה למוזיקה .
בסקר שנערך על ידי גאלופ קוריאה, RM דורג במקום ה-12 במדד מיהו אליל הנוער האהוב ביותר לשנת 2018 ובשנת 2019 דורג במקום ה-11. ב-24 באוקטובר 2018 זכה יחד עם שאר חברי BTS, במדליית הוואוואן להצטיינות תרבותית על תרומתו להפצת התרבות הקוריאנית.
ביולי 2021 מונה RM, יחד עם שאר חברי BTS, לשגריר נשיאותי מיוחד "לתרבות ולדורות הבאים" בידי נשיא דרום קוריאה, מון ג'יאה-אין, על מנת לעזור "להוביל את סדר היום העולמי לדורות הבאים" ו"להרחיב את המאמצים הדיפלומטיים ומעמדה העולמי של קוריאה הדרומית בקהילה הבינלאומית".
ב-1 ביוני 2023, RM מונה לשגריר יחסי הציבור של סוכנות שרידי החפירה והחקירה במשרד ההגנה הלאומית הדרום קוריאני.
מטרת הסוכנות היא למצוא ולזהות שרידים של ותיקי מלחמה ממלחמת קוריאה.
מאז 2018, RM מתגורר בהנאם-דונג , סיאול, דרום קוריאה עם חבריו ללהקה.
בנובמבר 2019, הוא קנה נכס במחוז יונגסאן בסיאול תמורת 4.9 מיליארד וון דרום קוריאני, ומכר אותו שנה לאחר מכן תמורת 5.8 מיליארד וון.
ביוני 2021, נחשף כי הוא קנה בית נוסף בהנאם-דונג בשווי 5.7 מיליון דולר.
בשנת 2018 עבר ניתוח מחיצה עקב סטיית מחיצת האף שלו, ולקח פסק זמן קצר מפעילות הלהקה על מנת להתאושש מהניתוח.
ראו גם: פילנתרופיה של BTS
ליום הולדתו ה-25, RM תרם 100 מיליון וון דרום קוריאני לבית הספר סאמסון בסיאול כדי לעזור לתלמידים לקויי שמיעה לקבל חינוך מוזיקלי.
בדצמבר 2020, מועצת האמנויות של קוריאה הכתירה אותו כאחד מעשרת פטרוני האמנויות שלה לשנת 2020 כהוקרה על תרומתו של 100 מיליון וון למוזיאון הלאומי לאמנות מודרנית ועכשווית למטרות הדפסה והפצה של ספרי אמנות נדירים לבתי ספר וספריות באזורים כפריים והרים.
בספטמבר 2022, RM תרם 100 מיליון וון לטווח של שנתיים רצופות למטרות שימור ושיקום נכסי תרבות מעבר לים, באמצעות המשרד למינהל למורשת התרבות והקרן למורשת תרבות מעבר לים.
התרומה הראשונה שלו, שנעשתה במקור באופן פרטי, שימשה לטיפול ב שהיו בבעלות מוזיאון האמנות של מחוז לוס אנג'לס באותה תקופה, בעוד שתרומתו משנת 2022 שימשה ליצירת חוברת אמנות המציגה ציורים קוריאניים.
בספטמבר 2024, לרגל יום הולדתו ה-30, תרם RM 100 מיליון וון לקרנות לחיילים משוחררים.
התרומה תוקצה באמצעות "החלום של כל הוותיקים" ו"קמפיין הוקרה לעובדים במדים", כחלק ממאמצי , להעניק רווחה וטיפול לאנשי השירות במדים ולמשפחותיהם השכולות.
ב-22 בנובמבר 2023, הודיעה ביג היט באמצעות Weverse ש-RM, יחד עם חבריו ללהקה V, ג'ימין וג'ונגקוק, החלו בתהליך הגיוס לביצוע שלהם.
את שירותו הצבאי החל RM ב-11 בדצמבר כחייל בשירות פעיל.
+פרסשנהקטגוריהמועמד\ים \ עבודותתוצאהפטרון פרס האמנויות2020פטרון השנה לאמנותקים נאם-ג'ון2023המוזיקה הטובה ביותר (חורף)"Wild flower"פרס בחירת כוכב המעריצים - פרטני RMפרס גראמיפרס גראמי לאלבום השנהMusic of the Spheres (ככותב)שיתוף הפעולה של השנה (עם )קליפ השנהבחירת המעריצים - אפרילRMפרס MAMA2024בחירת המעריצים של השנהRMהופעת הראפ וההיפ הופ הטובה ביותר"Lost!
"טופ 10 בחירת המעריצים - גבריםRM2025הופעת הראפ וההיפ הופ הטובה ביותר"Stop the Rain"פרס המוזיקה האמריקאית2025אמן קיי-פופ אהובRM
שירים שנכתבו על ידי RM
RPG-30 היא רקטה נגד טנקים מתוצרת רוסיה.
היא נכנסה לשירות בשנת 13–2012.
RPG-30 נחשפה בשנת 2008 על ידי מפעל המחקר והייצור הממלכתי, בזלט, כמשגר רימונים מודרני נגד טנקים שנועד להתמודד עם האתגר של השריון הראקטיבי ומערכות הגנה אקטיביות (APS) על טנקים.
מערכות הגנה אקטיביות כגון ARENA-E, Drozd ומעיל רוח מביסות תחמושת נגד שריון על ידי השמדתן לפני שהן מגיעות ליעדן.
ה-RPG-30 הוא תגובה מיועדת להכנסת מערכות אלו.
RPG-30 סיימה את שלב הניסויים ונכנסה לשירות בשנים 2012–2013, והוכנסה מיד לרשימת הפנטגון של "איומים א-סימטריים על הכוחות המזוינים של ארצות הברית".
RPG-30 שימשה את הצבא הרוסי במהלך הפלישה הרוסית לאוקראינה ב-2022.
בשנת 2012 דווח כי רפאל חיזקה את מערכת מעיל רוח כך שתוכל להתמודד גם עם איום ה-RPG-30.
המערכת סורקת מסביב לרק"ם, מגלה ומנתחת איום (קובעת את סוגו, מהירותו, מיקומו וכיוון תנועתו) ובטרם הגיעו לטנק משגרת מטען של כדוריות מתכת שמפרקות את האיום בעודו באוויר.
RP1 (גם: retinitis pigmentosa 1) הוא חלבון שבבני אדם מקודד על ידי הגן RP1. מוטציות שונות בגן זה גורמות בבני אדם למחלת ניוון הרשתית רטיניטיס פיגמנטוזה.
החלבון המקודד על ידי גן זה מכיל שני תחומי דו-קורטין הנקשרים ל ומווסתים פילמור מיקרו-טובולי.
החלבון המקודד הוא חלבון הקשור למיקרוטובוליות של התאים קולטי האור ברשתית והוא הכרחי לפעילות גנטית תקינה של הגן.
חלבון זה וחלבון אחר הספציפי לרשתית, RP1L1, ממלאים תפקידים חיוניים וסינרגיים בהשפעה על רגישות לאור ועל מורפוגנזה של המקטע החיצוני של תאי אור מסוג קנים.
גן זה נקרא בתחילה "ORP1" בשל תגובתו לרמות חמצן ברשתית אין ויוו (in vivo), גן זה נקשר לאחר מכן לרטיניטיס פיגמנטוזה אוטוזומלית דומיננטית ושמו שונה ל-RP1.
מוטציות בגן זה גורמות לרטיניטיס פיגמנטוזה בצורת הורשה אוטוזומלית דומיננטית או אוטוזומלית רצסיבית.
RNA ראש פטיש (נקרא גם ריבוזים ראש פטיש) הוא מולקולת RNA בעלת יכולת דמוית אנזים-קטליזטור (זרז) לתגובות של ביקוע עצמי וקשירת ה-RNA באתר ספציפי.
המולקולה נתגלתה לראשונה ב-1986. עד אז, יכולת הביקוע של מולקולות ה-RNA הללו יוחסו לאנזימים (חלבונים) אחרים.
התגלה, כי יכולת זו חיונית לשכפול מולקולת ה-RNA ראש פטיש.
ל-RNA ראש פטיש יש מבנה משני של כ-55 נוקלאוטידים, אשר ניתן להרכיב מ-2 או 3 מולקולות RNA נפרדות.
RNA ראש פטיש משמש כמודל למחקר של המבנה והמאפיינים של RNA בעל יכולות קטליטיות, וניתן להשתמש בו בניסויים של ביקוע RNA .
השם "RNA ראש פטיש" נקרא על שם המבנה השניוני המאפיין את המולקולות הללו - מבנה, שהזכיר לחוקרים את דג הכריש, שראשו דמוי-פטיש (איור 1).
מולקולות RNA ראש פטיש קיימות בשתי מחלקות של RNA בווירוסים צמחיים:
RNA לווייני – וירוסי RNA התלויים בווירוסים אחרים כדי לבצע תהליך הדבקה.
וירואידים – מולקולות RNA חד-גדיליות ומעגליות, בעלות יכולת הדבקה בצמחים-Viroids.
כמו כן, הוא קיים גם במספר סוגים של רטרוטרנספוזונים.
RNA ראש פטיש התגלה לראשונה ב-RNA לווייני של וירוס צמח הטבק ringspot virus (sTRSV).
במחלקת הוירואידים, RNA ראש פטיש הראשון שהתגלה היה באבוקדו Avocado sunblotch viroid (ASBVd).
ניתן לראות שימור לאורך האבולוציה ברצף ה-RNA של המולקולות הללו, ממצא המרמז כי שימור הרצף מתרחש על בסיס הגברת היעילות של פעילות הביקוע העצמית שלו .
מבנה מרחבי של RNA ראש פטיש
RNA ראש פטיש מורכב משלושה סלילים (I,II,III) היוצרים יחדיו מבנה בצורת האות Y.
עם זאת במצבים מסוימים, המבנה התלת-ממדי שלו יכול להדמות לאות A, בעקבות האופן שבו הסלילים מתקפלים ומתקשרים.
בתוך המבנה, בצומת של שלושת הסליליים, קיימת ליבה קטליטית בת 15 נוקלאוטידים אשר בה מתרחש הביקוע.
הליבה הקטליטית חיונית לביקוע העצמי של RNA ראש פטיש.
קיימים בה אזורים שמורים אשר ממלאים תפקידים קריטיים.
הבסיסים המרכזיים שמורים באבולוציה והם G5,G8,G12 ו-C3 (איור 1).
בסיסים G8 ו-G12 ממלאים תפקידים קריטיים בתהליך העברת האלקטרונים במנגנון: G12 פועל כבסיס אשר לוקח פרוטון מקבוצת ההידרוקסיל באתר הביקוע, בעוד ש-G8 פועל כחומצה ותורם פרוטון לקבוצה העוזבת.
הבסיסים C5 ו-C3 אחראים לקיפול התקין וייצוב המבנה של הליבה הקטליטית לשמירה על פעילותה התקינה.
מולקולת RNA ראש פטיש מבקעת את גדיל ה-RNA המשלים שלה בצורה ספציפית לרצף.
הביקוע מתרחש באמצעות תגובת אסטריפיקציה - תגובה כימית בה קבוצת קרבוקסיל של חומצה אורגנית(RCOOR) חוברת לאלכוהול (ROH) כדי ליצור מולקולת אסטר ומים (איור 2).
למעשה, קבוצת אלכוהול אחת מוחלפת באחרת, כאשר קבוצת ההידרוקסיל פועלת כנוקלאופיל ותוקפת את קבוצת הפוספט הסמוכה לה.
בהקשר של RNA ראש פטיש קבוצת ה-2'-OH של סוכר ריבוז תוקף את קבוצת הפוספט הסמוכה (באופן ספציפי את הקשר הפוספודיאסטרי) וכתוצאה מכך מתרחש הביקוע של ה-RNA.
הפעילות הקטליטית של מולקולת ה-RNA ראש פטיש תלויה בקיפול נכון של ה-RNA למבנה הפעיל שלו, מה שמביא את הליבה הקטליטית למצב האופטימלי לתגובת הביקוע.
בתחילת המחקר של RNA ראש פטיש, חוקרים הניחו כי על מנת שפעולת הקטליזה תצא לפועל יש צורך ביוני מתכת דו ערכיים אך לאחר מכן הוכח כי הם יכולים לתפקד עם קטיונים חד ערכיים.
RNA ראש פטיש יכול להיווצר ממגוון רצפי RNA שונים.
לכן, ניתן להסיק כי ייתכן כי התפתח ממספר מקורות אבולוציוניים.
חוקרים שונים ניסו לבצע מניפולציות על רצפי RNA ראש פטיש על מנת לברר האם התנאים בהם יתפתחו ישפיעו על הרצפים ועל הפעילות שלהם.
הממצאים הראו, כי למרות השוני ברצף בין מולקולות ה-RNA הן עדיין בצעו את פעולת הביקוע המאפיינת את RNA ראש פטיש.
נתגלה, כי השוני לא היה באזורים השמורים ולכן פעולת הביקוע לא נפגעה.
עבודות מחקר בהן נעשה שימוש בטכנולוגית ביולוגיה מבנית (קריסטלוגרפיה של קרני רנטגן ומיקרוסקופיה) הקנו לחוקרים הבנה ברזולוציה גבוהה של המבנה המולקולרי של RNA ראש פטיש.
עבודות אלה חשפו את האינטראקציות המפורטות בתוך הליבה הקטליטית של מולקולת ה-RNA ראש פטיש ובכך שפכו אור על אופן הפעילות שבו מולקולות ה-RNA הללו מבצע את הפעולות הקטליטיות שלו.
RNA ראש פטיש ביצורים לאורך האבולוציה
אומנם גילויו הראשון של RNA ראש פטיש היה בצמחים אך לאורך השנים נמצאו דוגמאות של RNA ראש פטיש במגוון אורגניזמים כגון תולעים שטוחות, צרצרי מערותואף ביונקים (כולל הברווזן שידוע כיונק ביב).
בשנת 2010 נמצאו RNA ראש פטיש גם בגנומים של בני אדם, ממצא אשר גרם לחוקרים להבין כי ה-ribozymes הללו נמצאים במגוון יצורים גדול לאורך האבולוציה.
רוב ה-ribozymes אשר נמצאו ביצורים אאוקריוטים הם רטרו אלמנטים קצרים (SINEs) הנקראים רטרו-זימים המתבטאים כמקטעי RNA מעגליים וקצרים.
הרטרוזימים הללו נושאים לעיתים קרובות מוטיבים של RNA ראש פטיש החיוניים לפעולת הביקוע העצמי המאפשרים להם לבקע את ה-RNA שלהם.
גילוי של RNA ראש פטיש ביצורים שונים לאורך האבולוציה מרמז על החשיבות הרבה שלהם, כפי הנראה בבקרת ביטוי גנים.
במצבו הטבעי, RNA ראש פטיש מורכב מגדיל RNA יחיד.
על אף שתהליך ביקוע ה-RNA מתרחש בסביבה לא אנזימטית, RNA ראש פטיש אינו קטליזטור במצבו הטבעי.
לכן, ניתן לעצב את מבני ראש הפטיש על ידי שימוש ב-RNA דו גדילי כך שגדיל אחד ישמש כראש הפטיש המבצע את הביקוע בגדיל השני.
משתמשים בשיטה זו בדרך כלל בניסויים במבחנה (in vitro).
כמו כן, ניתן להשתמש ב-RNA ראש פטיש בתהליכי השתקת גנים.
כיוון שהביקוע באמצעות RNA ראש פטיש היא תלוית רצף, ניתן להשתיק גנים באמצעותה ברמת תעתיק ה-RNA ברחבי הגנום הנחקר, לפגוע בתהליך התיעתוק שלהם לפי בחירה ובכך לפגוע בביטוי שלהם.
השימוש בפעולת הביקוע במדע כיום קורה גם נגד מולקולות RNA אשר נחשבות מזיקות כמו RNA מווירוסים.
בנוסף, בביולוגיה מולקולרית משתמשים במולקולות הללו על מנת לבדוק את התפקוד והאינטראקציה של רצפי RNA אותם השתיקו באמצעות הפעילות של RNA ראש פטיש.
כיום, נעשה שימוש ב-RNA ראש פטיש על מנת לחקור את מחלות הסרטן.
על ידי פירוק רצפי RNA המתבטאים מאונקוגנים מנסים החוקרים לעכב את הצמיחה וההתרבות של התאים הסרטניים.
כמו כן כמוזכר מעלה, משתמשים ב-RNA ראש פטיש על מנת לבצע סיכול ממוקד לגנומים של וירוסים.
דוגמה לכך, היא דלקת כבד נגיפית B אשר בעזרת RNA ראש פטיש ניסו לפגוע במערכת השכפול של הווירוס גורם המחלה.
למחקרים כאלה יש פוטנציאל להיות פורצי דרך כטיפול עתידי לא פולשני למחלות.
השוואה בין RNA ראש פטיש לריבוזימים אחרים
בנוסף ל-RNA ראש פטיש, תוארו ribozymes נוספים אשר מבצעים את פעולת ביקוע RNA, כגון ribozyme ראש סיכה (hairpin) והפטיטיס rybozyme Delta Virus (HDV).
מולקולות RNA ראש פטיש פשוטות יותר יחסית ל-HDV אך מורכבות יותר מראש סיכה.
על כן מולקולות אלה שימושיות כמערכות מודל לחקר קטליזה ברמת ה-RNA.
מבחינת יעילות קטליטית כל שלושת ה-ribozymes משתמשים בקטליזת חומצה-בסיס אך הם משתמשים באסטרטגיות שונות על מנת לבקע את ה-RNA.
מבחינת השכיחות של ה-ribozymes, RNA ראש פטיש הוא השכיח ביותר באבולוציה, שכן הם התגלו הן בבעלי חיים והן בצמחים, לעומת HDV-ribozyme שקשור ספציפית לנגיף הפטיטיס דלתא.
RPG (ראשי תיבות של Report Program Generator) היא שפת תכנות עילית ליישומים עסקיים, שהוצגה בשנת 1959 למחשב IBM 1401. היא ידועה בעיקר כשפת התכנות העיקרית של קו מוצרי מחשבי הביניים של IBM, בהם מחשב System/3 וממשיכיו.
השפה הציגה מספר מושגים ייחודיים, כגון מחזור התוכנית ותחביר מכוון העמודות.
הגרסה העדכנית ביותר של השפה היא RPG IV, הכוללת מספר תכונות מודרניזציה, כולל תחביר בצורה חופשית.
שפת RPG נוצרה על ידי חברת IBM למחשבי IBM 1401, ובהמשך הותאמה למחשבי IBM 7070 ו-IBM System/360. גרסה מתקדמת, RPG II, שימשה את מחשבי הביניים של IBM, הסדרות System/3, System/32, System/34, System/38, System/36 ו-AS/400. השפה שימשה גם במחשבי VAX ובמחשבים של יצרנים נוספים.
עם פיתוחה של השפה בשנת 1959, השם Report Program Generator תיאר את מטרתה: הפקת דוחות מקובצי נתונים.
אתר FOLDOC מייחס לעובד IBM וילף היי {Wilf Hey) את פיתוח RPG.
שפת FARGO הייתה קודמתה של RPG במחשבי IBM 1401. שתי השפות נועדו להקל על המעבר מציוד לעיבוד נתונים של IBM למחשביה החדשים.
מפעילי ציוד לעיבוד נתונים היו רגילים לחווט לוחות בקרה כדי ליישם פעולות קלט, פלט, בקרה ומנייה בשלבים שנקראו מחזור מכונה; FARGO ו-RPG חיקו את הרעיון של מחזור המכונה עם מחזור התוכנית.
RPG הייתה עדיפה על פני FARGO והחליפה במהירות את FARGO כתוכנית המועדפת של מחולל דוחות.
IBM הטמיעה מאוחר יותר את RPG, אך לא את FARGO, במחשבי IBM 7070.
השפות החלופיות הזמינות בדרך כלל באותה תקופה היו שפת סף, COBOL או FORTRAN.
שפת סף ו-COBOL היו נפוצים יותר במחשבי מיינפריים System/360 דגמי 30 ומעלה, ו-RPG הייתה נפוצה יותר במחשבי System/360 דגם 20.
RPG II הוצגה בערך בשנת 1969, עם סדרת המחשבים System/3. מאוחר יותר הוא שימש ב-System/32, System/34 ו-System/36, עם גרסה משופרת של השפה.
RPG II הייתה זמינה גם עבור מערכות גדולות יותר, כולל מחשבי IBM System/370 המריצים את מערכת ההפעלה DOS/VSE (לאחר מכן VSE/SP, VSE/ESA ו-z/VSE).
חברת ICL יצרה גם גרסה למערכת ההפעלה VME/K שלה.
בימים הראשונים של RPG, הכוח העיקרי שלו היה מחזור התוכנית.
מתכנת כתב קוד כדי לעבד רשומה בודדת, ומחזור התוכנית ביצע קוד זה על כל רשומה של קובץ הקלט, וידאג לזרימת הבקרה.
באותו זמן כל רשומה (כרטיס מנוקב בודד) הושוותה לכל שורה בתוכנית, שתפעל לפי הרשומה, או לא, בהתבסס על האם בשורה הזו היה "מחוון" מופעל או "כבוי".
האינדיקטור כלל קבוצה של משתנים לוגיים שמספרם 01-99 למטרות מוגדרות על ידי המשתמש, או קבוצות קטנות אחרות המבוססות על פונקציות עיבוד רשומות, שדות או דוחות.
הקונספט של שבירות רמות והתאמת רשומות ייחודי לשפת RPG II, והוא פותח במקור מתוך מחשבה על קוראי כרטיסים מנוקבים.
תוכניות RPG שנכתבו כדי לנצל את מחזור התוכנית יכולות לייצר דוחות מורכבים עם הרבה פחות שורות קוד מחשב מאשר תוכניות שנכתבו ב-COBOL ובשפות אחרות לעיבוד נתונים.
חלק התוכנית File Specifications פירט את כל הקבצים הנכתבים, נקראים או מתעדכנים, ואחריהם בא הפרק Data Definition Specifications, המכיל רכיבי תוכנית כגון מבני נתונים ומערכים, בדומה למקטע "Working Storage" של תוכנית COBOL.
לאחר מכן, הפרק Calculation Specifications הכיל את הוראות עיבוד.
בפרק Output Specifications ניתן להשתמש כדי לקבוע את הפריסה של קבצים או דוחות אחרים.
לחלופין, קבצים, מבני נתונים ודוחות מסוימים יכולים להיות מוגדרים חיצונית, ובעיקר מבטל את הצורך לספק מפרטי קלט ופלט.
בפרק החישוב של התוכנית ניתן לתת את ההוראות הבאות (קוד ההוראה נכתב בטורים 28–32):
הטור השמאלי ביותר (טור 6) מציין את חלק התוכנית שבו עוסקת השורה, לפי המפתח הבא:
F - File specifications: הגדרת הקבצים המעובדים
RPG III נוצרה עבור System/38 ויורשו AS/400. גרסה זו חרגה באופן משמעותי מהשפה המקורית, וסיפקה מבנים מוּבנים מודרניים כמו בלוקי IF-ENDIF, לולאות DO ושגרות.
RPG III הייתה זמינה גם עבור מערכות גדולות יותר, כולל IBM System/370 במערכת ההפעלה OS/VS1. זה היה זמין גם מחברת Unisys עבור מערכת ההפעלה VS/9 הפועלת על מיינפריים UNIVAC 90.
DE/RPG או Data Entry RPG הייתה זמינה על סדרת IBM 5280 של תחנות עבודה להזנת נתונים בתחילת שנות ה-80. היא הייתה דומה ל-RPG III אבל ללא חלק Data Descriptions חיצוניים (DDS) לתיאור קבצים, כמו ב-System/38 וממשיכיו.
במקום זאת, חלק זה היה צריך להיכלל במקור ה-RPG עצמו.
RPG/400 הייתה למעשה RPG III שפועלת על AS/400. יבמ שינתה את שם המהדר RPG ל"RPG/400" אך בזמן הצגתו הוא היה זהה למהדר RPG III ב-System/38. כמעט כל מוצרי IBM System/38 מותגו מחדש כ-xxx/400 והמהדר RPG לא היה יוצא דופן.
תוכנית RPG III עברה הידור עם מהדר RPG/400 ללא שום דבר חדש לשפת RPG III, עד ש-IBM החלה לפתח קודי פעולה חדשים, כגון SCAN, CAT ו-XLATE לאחר מספר שנים של זמינות AS/400. שיפורים אלה ל-RPG III לא היו זמינים בגרסת System/38 של RPG III.
RPG IV, שנודעה גם בשם ILE RPG, פורסמה בשנת 1995 כחלק מגרסה V3R2 של מערכת ההפעלה OS/400 (הקרויה כיום IBM i).
שפת RPG IV הציעה מגוון גדול יותר של הוראות במסגרת Extended Factor-2 Calculation Specification שלה, ובהמשך החיים, פרק Calculation Specifications בפורמט החופשי ותחביר פרוצדורלי.
RPG IV במסגרת Integrated Language Environment מכונה ILE RPG, ומדריכים למשתמש מסבירים את הניואנסים של שניהם.
RPG IV ו-ILE RPG נתמכים על ידי IBM בפלטפורמת IBM i הנוכחית.
בשנת 2001, עם גרסה V5R1 של OS/400, שפת RPG IV הציעה חופש גדול יותר לחישובים מאשר Extended Factor-2 Calculation Specification: עורך מקור בעל יכולת טקסט חופשית, כחלופה למקור התלוי בעמודות המקורי.
החישוב "" לא חייב שקוד הפעולה ייכתב בעמודה מסוימת; קוד הפעולה הוא אופציונלי עבור פעולות EVAL ו-CALLP; והתחביר בדרך כלל דומה יותר לזה של שפות תכנות למטרות כלליות.
עד נובמבר 2013, הפורמט החופשי חל אך ורק על מפרטי החישוב.
עם השדרוג של IBM i V7R1 TR7 לשפה, הוראות "" ו-"" אינן נחוצות יותר, והשפה סוף סוף שברה את הקשרים לכרטיסים מנוקבים.
IBM ממשיכה לשפר את שפת RPG.
נוספו עוד פונקציות מובנות (BIF).
נוספה יכולת לקשר אל אובייקטי Java, וממשקי תכנות יישומים של IBM; ניתן להשתמש בשפה לכתיבת תוכניות CGI בעזרת ערכת הכלים Cgidev2 Web של יבמ, ארגז הכלים של RPG וחבילות מסחריות אחרות המותאמות לאינטרנט.
אפילו עם השינויים, השפה שומרת על מידה רבה של תאימות לאחור, כך שתוכנית RPG שנכתבה לפני 37 שנים יכולה לרוץ היום עם מעט או ללא שינויים.
SQL פרקומפיילר מאפשר למפתחי RPG לכלול הוראות SQL מוטמעות סטנדרטיות ישירות בתוכנית.
בעת הידור, ה-SQL פרקומפיילר הופך הוראות SQL לוראות RPG המתקשרות לתוכניות מנהל מסד הנתונים שמיישמות בסופו של דבר את בקשת השאילתה.
שפת RPG IV מבוססת על ערכת התווים EBCDIC, אך תומכת גם ב-UTF-8 וב-UTF-16 וערכות תווים רבות אחרות.
זה מאפשר להגדיר ממשקי קלט/פלט חדשים על ידי מתכנת - מה שמאפשר לקרוא ולכתוב נתונים למקורות ש-RPG אינו מספק להם תמיכה מובנית.
RSA היא מערכת הצפנת מפתח ציבורי דטרמיניסטית מעשית הראשונה שהומצאה והיא עדיין בשימוש נרחב במערכות אבטחת מידע מודרניות, תקשורת מחשבים ומסחר אלקטרוני.
ב־RSA, כבכל מערכת מפתח ציבורי, מפתח ההצפנה אינו סודי והוא שונה ממפתח הפענוח שנשמר בסוד, על כן היא נקראת אסימטרית.
האסימטריה ב־RSA נובעת מהקושי המעשי שבפירוק לגורמים של מספר פריק שהוא כפולה של שני ראשוניים גדולים, שהיא בעיה פתוחה בתורת המספרים.
השם RSA נובע מראשי התיבות של שמות המשפחה של הממציאים, רון ריבסט, עדי שמיר ולאונרד אדלמן, שפרסמו את האלגוריתם לראשונה ב־1977. ישנן עדויות שהאלגוריתם היה ידוע עוד קודם לכן לשירותי המודיעין של ארצות הברית והממלכה המאוחדת ונשמר בסוד מטעמים של ביטחון לאומי.
ב-RSA השולח משתמש במפתח ההצפנה הציבורי של הנמען כדי להצפין עבורו מסר כך שרק הנמען מסוגל לפענחו באמצעות המפתח הפרטי המתאים שברשותו.
המפתח הציבורי כולל שלם יחד עם השלם הפריק שהוא כפולה של שני ראשוניים גדולים שווים באורכם בקירוב, הנקרא מודולוס.
הצפנה היא העלאת המסר בחזקת מודולו ואילו פענוח נעשה על ידי הפעולה ההפוכה אותה הנמען מבצע על ידי העלאת הטקסט המוצפן בחזקת ההופכי הכפלי של שהוא המפתח הסודי (שאותו אפשר לכתוב גם: ) במילים אחרות פענוח שקול להוצאת שורש ממעלה מודולו .
בידיעת הגורמים הראשוניים חישוב המפתח הסודי מתוך המפתח הציבורי הוא מלאכה קלה, כפי שיתואר בהמשך ואילו ללא ידיעת הגורמים הראשוניים לא ידועה דרך יעילה לחישובו בזמן סביר.
לכן "הקושי" נמדד במספר הפעולות האלמנטריות הנדרש כדי לפרק את המודולוס לגורמים.
ההבדל בפקטור העבודה בין העלאה בחזקה מודולרית לבין חישוב שורש מודולרי שהן פעולות הופכיות, הוא המקור לפונקציה החד־כיוונית שבבסיס RSA.
שבירת מערכת ההצפנה, דהיינו פענוח המידע ללא ידיעת הגורמים הראשוניים של נקרא בעיית RSA.
היא נחשבת לבעיה קשה אם כי אין הוכחה שהיא קשה לפחות כפירוק לגורמים.
אלגוריתם RSA נחשב איטי יחסית ועל כן אינו מתאים להצפנה ישירה של מידע בכמות גדולה.
במקום זאת, במערכת הצפנה היברידית, RSA משמש לשיתוף והעברה של מפתח להצפנה סימטרית, אשר בתורו משמש להצפנת המידע עצמו עם אלגוריתם מועדף כמו AES.
RSA שאבה השראה מרעיון המפתח הציבורי שנהגה כשנה קודם לכן על ידי ויטפילד דיפי ומרטין הלמן והוא האלגוריתם האסימטרי הראשון ששימש גם להצפנה וגם לחתימה דיגיטלית.
RSA היה לפורץ דרך בתולדות ההצפנה המודרנית והמצאתו העלתה את בעיית פירוק לגורמים לחזית המחקר בתורת המספרים היישומית, שכן ביטחונו מסתמך על כך שלא ניתן לפתור בעיה זו בפרק זמן סביר.
אלגוריתם RSA אינו פוסט־קוונטי, כלומר עם המצאת מחשב קוונטי מעשי בקנה מידה גדול, צופן RSA לא יהיה בטוח יותר לשימוש משום שבעיית פירוק לגורמים תהיה קלה לפתרון באמצעות אלגוריתם שור.
החיסרון העיקרי בצפנים סימטריים הוא שהמפתח הסודי נדרש הן להצפנה והן לפענוח ולכן יש צורך להעבירו לידי השולח בדרך כלשהי ובכך לסכנו בחשיפה.
ב־1976 פרסמו ויטפילד דיפי ומרטין הלמן מאמר המתאר את התפיסה של ההצפנה האסימטרית, שבה הנמען מפרסם מפתח הצפנה פומבי בעזרתו מבוצעת הצפנת מסרים הנשלחים אליו, ואילו הפענוח מתבצע אך ורק באמצעות המפתח הפרטי שברשותו, שמעולם לא נחשף.
כשנה לאחר מכן ב־1977, רונלד ריבסט, עדי שמיר ולאונרד אדלמן מ־MIT פרסמו לראשונה במגזין סיינטיפיק אמריקן את RSA, שיישם לראשונה את המודל של דיפי והלמן באופן מעשי.
אלגוריתם RSA זיכה את ממציאיו בפרס טיורינג לשנת 2002.
RSA נרשם כפטנט בארצות הברית בשנת 1983 ותוקפו פג בספטמבר 2000. בדצמבר 1997 פרסם מטה התקשורת של המודיעין הבריטי GCHQ מסמך בו נטען כי רעיון המפתח הפומבי היה ידוע להם כעשור לפני שהתפרסם.
הם גילו לטענתם גם את RSA וגם את דיפי־הלמן, אך שמרו את הדבר בסוד.
גם ה־NSA טען שגילה את RSA הרבה לפני שנודע לציבור, אולם התגלית סווגה כסוד לאומי.
המתמטיקאי הבריטי קליפורד קוקס שעבד בסוכנות הביון הבריטית, פרסם מסמך בו נטען כי ב־1973 המציא אלגוריתם הצפנה דומה ל־RSA.
ייתכן שבקהיליית המודיעין המצאות אלו היו ידועות שנים רבות לפני שהציבור התוודע להן.
בכל מקרה ספק אם לממצאים אלו הייתה תועלת מעשית כלשהי באותה עת.
בגרסת RSA הבסיסית, תחילה להכנה:
בוחרים שני מספרים ראשוניים גדולים ו־
הפונקציה נקראת פונקציית אוילר המייצגת את סדר החבורה.
בוחרים שלם שהוא זר ל־ (בעבר היה נהוג לבחור e=3, אך התגלו בו פרצות אבטחה.
מחשבים המקיים את הקונגרואנציה: .
ו־ בשלב 1 צריכים להיות ראשוניים גדולים כדי להקשות על פירוק לגורמים ואקראיים כדי להקשות על ניחושם.
האסטרטגיה המומלצת היא להגריל מספר אקראי אי־זוגי באורך הרצוי באמצעות מחולל פסאודו-אקראי ובדיקת ראשוניותו באמצעות אלגוריתם לבדיקת ראשוניות.
אפשר להסתפק באלגוריתם הסתברותי כגון מילר־רבין אם הפרמטרים נבחרו כראוי.
משפט המספרים הראשוניים מבטיח שתוך מספר קטן יחסית של הגרלות (בערך כמספר הספרות של המספר), נתקלים בראשוני.
החישובים מתבצעים בחוג שבו מחושבת השארית של כל פעולה אריתמטית במספר n .
משמש כמפתח פומבי ונדרש להצפנה ופענוח.
הוא מפתח פומבי המשמש להצפנה ויכול להיות כל שלם טבעי הנמוך מ־ ובלבד שיהיה זר ל־ כלומר שאין לו מחלק משותף עם מלבד 1. מסמנים זאת: (הפונקציה gcd מציינת מחלק משותף מרבי).
זאת כדי להבטיח כי ההצפנה תהיה תמורה ייחודית (כלומר עבור כל מסר מוצפן יהיה מסר מפוענח יחיד המתאים לו).
רצוי לבחור קטן ככל האפשר כדי להקל על תהליך ההצפנה.
הוא מפתח פרטי המשמש לפענוח וצריך להישמר בסוד.
הוא הופכי כפלי מודולרי של (מודולו ) וניתן לסמנו: .
להכנת אפשר להיעזר באלגוריתם אוקלידס המורחב (להלן)
הראשוניים ו־ לא נחוצים לתהליך ההצפנה והפענוח על כן רצוי להשמידם.
בתקן PKCS (גרסה 2), שונה מעט תהליך הכנת המפתחות.
במקום לחשב את מחשבים את , שהוא האקספוננט של חבורת אוילר (הפונקציה היא הכפולה המשותפת המינימלית).
במקרה זה צריך לקיים את יחס השקילות .
תקן PKCS תומך בגרסה מתקדמת הנקראת RSA-CRT בה מנצלים את משפט השאריות הסיני כדי לחלק את מפתח הפענוח הסודי לשני מפתחות קטנים.
מחשבים את כך שמתקיים ו־ כאשר ובאופן דומה מחשבים את מקדם CRT שהוא ההופכי הכפלי של מודולו המסומן בקיצור .
הראשוניים ומקדם ה־CRT נדרשים להצפנה ופענוח ועל כן יש לשומרם בסוד.
כמו כן תהליך הפענוח שונה במעט (להלן).
התקן תומך גם בגרסת "Multi-prime" שבה מספר הגורמים הראשוניים של המודולוס גדול משניים.
במקרה זה, עבור הראשוניים כאשר מחשבים את המעריכים כך שמתקיים וכן הנקראים מקדמי כך שמתקיים כאשר הוא כפולה של כל הראשוניים למעט .
בשיטה זו יש לשמור את כל השלישיות .
וכן תהליך הפענוח שונה בהתאם (להלן).
אליס משדרת לבוב את מפתחות ההצפנה () ושומרת בסוד את המפתח .
אם בוב מעוניין לשלוח את המסר לאליס תחילה עליו להפוך את לערך מספרי הנמוך מ־ בדרך מוסכמת כלשהי.
להצפנה בוב פשוט מעלה את בחזקת ונוטל את השארית מחילוק ב־.
את הטקסט המוצפן הוא יוכל לשדר לאליס בערוץ פתוח ונגיש לכל.
לפענוח אליס משחזרת את המסר מתוך הטקסט המוצפן בעזרת המפתח הסודי בדרך זו:
בגרסת CRT המופיעה בתקן, תהליך ההצפנה נותר זהה אך תהליך הפענוח שונה והוא מורכב משלושה שלבים:
משתמשים במפתחות הפענוח מתהליך ההכנה לעיל, כדי לחשב את וכן .
מחשבים את כאשר הוא הופכי כפלי מודולרי של מודולו
היות שפעולת העלאה בחזקה מודולרית היא הפעולה הארוכה והאיטית ביותר בכל התהליך.
היתרון בשיטה זו כאמור שהיא נעשית מודולו ו־ כל אחד בנפרד.
היות שהם קטנים מהמודולוס בחצי מושג שיפור בפקטור של 2 בקירוב.
בגרסת Multi-Prime שבה מספר הגורמים גדול משניים, שוב ההצפנה זהה לגרסה הבסיסית ואילו הפענוח מתבצע כדלהלן:
תחילה עבור הגורמים כאשר מחשבים את כאשר הם מפתחות הפענוח שהוכנו קודם (פרמטרים מתקדמים לעיל).
מציבים ועבור עד מחשבים את:
(כפולת כל הראשוניים למעט )
יש לזכור שכל הפעולות מבוצעות מודולו .
מכיוון שהפרמטרים ביישום מעשי בדרך כלל גדולים, חישוב חזקות בסדר גודל כזה נעשה בשיטות לחישובים מודולריים מרובי ספרות .
השיטה הבסיסית המתוארת כאן אינה בטוחה לשימוש לפי מודל ביטחון מחמיר שנקרא עמידות נגד התקפת מוצפן-נבחר לכן במרבית המקרים אין להשתמש בה כך.
תחת זאת, התקן מפרט שיטות להכנה בטוחה של המסר להצפנה באופן כזה שההצפנה תהיה בטוחה ולא תדליף מידע שלא במתכוון .
בנוסף, כדי למנוע התקפה אקטיבית על המערכת מצד גורם זדוני שיכול לשנות מסרים בדרכם, רצוי להבטיח את שלמות המפתחות ושייכותם לבעליהם.
מקובל לרשום את המפתח הציבורי אצל צד שלישי מהימן כמו רשות אישורים .
ביטחון שיטת RSA מתבסס על בעיית RSA כדלקמן; נתון שלם חיובי , מכפלת שני ראשוניים שונים שווים בגודלם בקירוב, נתון שלם חיובי הנמוך מ־ המקיים (פירושו ש־ זר ל־) ונתון שלם כלשהו.
מצא את המקיים את המשוואה: .
במילים אחרות הבעיה היא מציאת שורש ממעלה של (מודולו ).
הרעיון מאחורי אלגוריתם הפענוח של RSA מבוסס על משפט אוילר הקובע: עבור כל ו־ טבעיים הזרים זה לזה (שאין להם מחלק משותף מלבד 1) מתקיים:
הפונקציה נקראת פונקציית אוילר ומייצגת את מספר הטבעיים הזרים ל־ וקטנים ממנו.
אם מכפילים את שני אגפי השקילות האמורה ב־ מתקבל: .
לפי האלגוריתם מפתח הפענוח מקיים את השקילות ,
כלומר הוא כפולה כלשהי של שהוא בעצם , בניסוח אחר קיים שלם המקיים לכן הוא פתרון של המשוואה כי עבור כל שלם הנמוך מ־ מתקיים:
והפתרון הוא יחיד כיוון שאם קיים פתרון אחר נניח שגם הוא פתרון של אז:
היות ש־ הוא פתרון של .
נניח שאליס בוחרת את הראשוניים
וכן בוחרת את , שימו לב שמתקיים כנדרש.
בעזרת אלגוריתם אוקלידס המורחב מתקבל
לכן יהיה מפתח הפענוח המתאים.
ואת לבוב ושומרת בסוד את .
אם בוב מעוניין להצפין את המסר עבור אליס הוא מחשב את:
כשאליס מקבלת את היא משחזרת את בעזרת המפתח הסודי:
בגרסת CRT מחשבים תחילה את מפתחות הפענוח כי מתקיים באופן דומה מוצאים את .
ואז לפענוח מחשבים את וכן
מחשבים את ההופכי הכפלי של מודולו שהוא ואז .